  Наталья Тетерина «Пельняньлэн дунневыл нуналэз» фестиваль улсын 10-тӥ тулыспалэ Ижкарлэн шор площадяз «ТАУ» калык музей усьтӥськоз. Удмуртиын котькуд улӥсьлэн пельнянь кутон вашкала рецептъёс, пельнянь кутонэн но сиёнэн герӟаськем вашкала яке ас киын лэсьтэм арбериос, туспуктэмъёс пыр аслаз семьяезлэсь историзэ возьматыны луонлыкез вань. Со сярысь ивортодэтъя «Удмуртия» агентстволы ӵектослэн кураторез Екатерина Калентьева вераз. Котькуд семья, карамы котькуд улӥсь мед быгатоз люкиськыны пельнянен герӟаськем историеныз Екатерина КелентьеваСолэн кылъёсызъя, та дыре экспонатъёсты бичан мынэ. Радъясьёс азьланяз музейлы инты шедьтозы но со ялан ужась луоз шуыса оско. Семьязылэн историеныз тодматыны мылкыд карисьёсты экспонатъёссэс Йӧскалык политикая министерствое вайыны куро. Со Ижкарысь Орджоникидзе урамын 33б юртын интыяськемын. Арбериосты 3-тӥ кабинетын возьмало. Тодэ вайытом, 2018-тӥ арын 1–10 тулыспалэ «Пельняньлэн дунневыл нуналэз» Ижкарын  ньылетӥзэ ортчоз ни, со Россиын сиён-юонлы сӥзем тол фестивальёс пӧлын нырысетӥ инты басьтӥз. Кылем арын фестивальын дунне рекорд пуктэмын вал.  Тегъёс: Лулчеберет Туризм Ижкар Музей Удмуртия фестиваль пельнянь Удмуртиысьтуризм  